[image: ]
[image: ][image: ]




დამტკიცებულია დირექტორის ბრძანებით
№02/47  3/06/2026
ბოლო ცვლილება შეტანილია  დირექტორის ბრძანება № 02/ 55   06/08/2026 საფუძველზე




შპს სკოლა ჰორიზონტი
სკოლის დებულება


თავი 1. ზოგადი დებულებები

მუხლი 1. დებულების მოქმედების სფერო
1.1. წინამდებარე დებულება განსაზღვრავს შპს სკოლა ჰორიზონტის (შემდგომში – სკოლა) საქმიანობის სამართლებრივ და ორგანიზაციულ საფუძვლებს, მართვის სისტემას, სტრუქტურულ ერთეულებს, თანამდებობრივ პოზიციებს, მათ ძირითად უფლებამოსილებებსა და ანგარიშვალდებულების წესს.
1.2. დებულება მოქმედებს სკოლის შინაგანაწესთან და „სტრუქტურული ერთეულების ფუნქციებისა და პასუხისმგებლობების გადანაწილების წესთან“ ერთობლიობაში. აღნიშნული დოკუმენტები წარმოადგენს ურთიერთდაკავშირებულ შიდა მარეგულირებელ სისტემას და უნდა განიმარტოს და გამოიყენებოდეს ურთიერთშესაბამისად.
1.3. დებულების მიზანია: ა) სკოლის ეფექტიანი, გამჭვირვალე და კოორდინირებული მართვის უზრუნველყოფა; ბ) სტრუქტურული ერთეულებისა და თანამშრომლების ფუნქციების, პასუხისმგებლობებისა და ურთიერთკავშირის განსაზღვრა; გ) უსაფრთხო, მოწესრიგებული და განვითარებაზე ორიენტირებული სასწავლო გარემოს შექმნის ორგანიზაციული საფუძვლების დადგენა.
1.4. ამ დებულების მიზნებისთვის „დირექცია“ ნიშნავს სკოლის დირექტორს, დირექტორის მოადგილესა და ბუღალტერს; „ადმინისტრაციული რგოლი“ – საქმისმწარმოებელს, ხარისხის მართვის მენეჯერს, ორგანიზატორსა და ბიბლიოთეკარს; ხოლო ტერმინი „ადმინისტრაცია/ადმინისტრაციული პერსონალი“, როდესაც იგი შინაგანაწესში ფართო მნიშვნელობით გამოიყენება, მოიცავს დირექციის გარდა ადმინისტრაციული და დამხმარე რგოლების თანამშრომლებს.
1.5. დებულებასა და სკოლის სხვა შიდა მარეგულირებელ დოკუმენტს შორის შეუსაბამობის გამოვლენის შემთხვევაში დირექტორი უზრუნველყოფს შესაბამისი დოკუმენტების ერთიანად გადახედვასა და ურთიერთშესაბამისობაში მოყვანას. საკითხის მოწესრიგებამდე გამოიყენება საქართველოს მოქმედი კანონმდებლობა და იერარქიულად უპირატესი სამართლებრივი აქტი.
[bookmark: მუხლი_2._სკოლის_სტატუსი]მუხლი 2. სკოლის სტატუსი
2.1. შპს სკოლა ჰორიზონტი არის კერძო სამართლის იურიდიული პირი, რომელიც საქართველოს კანონმდებლობის შესაბამისად დამოუკიდებლად ახორციელებს საგანმანათლებლო საქმიანობას და უზრუნველყოფს ზოგადი განათლების მიღებას დაწყებით, საბაზო და საშუალო საფეხურებზე ეროვნული სასწავლო გეგმის შესაბამისად.
2.2. სკოლის სრული სახელწოდებაა: შეზღუდული პასუხისმგებლობის საზოგადოება შპს სკოლა ჰორიზონტი
2.3. 2.3. სკოლა საქმიანობას წარმართავს საქართველოს კონსტიტუციის, „ზოგადი განათლების შესახებ“ საქართველოს კანონის, მოქმედი ავტორიზაციის სტანდარტების, ეროვნული სასწავლო გეგმის, სხვა მოქმედი ნორმატიული აქტების, სკოლის წესდების, წინამდებარე დებულების, შინაგანაწესისა და „სტრუქტურული ერთეულების ფუნქციებისა და პასუხისმგებლობების გადანაწილების წესის“ შესაბამისად.
2.4. დასახულ მიზნებსა და დაკისრებულ ფუნქციებს სკოლა ახორციელებს სპეციალური უფლებაუნარიანობის ფარგლებში. იგი საკუთარი სახელით იძენს საქართველოს კანონმდებლობით გათვალისწინებულ უფლებებსა და მოვალეობებს, დებს გარიგებებს და გამოდის სასამართლოში მოსარჩელედ და მოპასუხედ.
2.5. სკოლას აქვს დამოუკიდებელი ბალანსი, ბეჭედი,საბანკო ანგარიში და კერძო სამართლის იურიდიული პირის სხვა რეკვიზიტები.
2.6. სკოლაში დაუშვებელია პოლიტიკური პარტიების, საზოგადოებრივ-პოლიტიკური და  რელიგიური  მოძრაობების,ორგანიზაციების  სტრუქტურების  შექმნა  და
მოღვაწეობა.
2.7. სკოლის იურიდიული მისამართია:
ქ.ბათუმი ე ქ ვ თ ი მ ე თ ა ყ ა ი შ ვ ი ლ ი ს ქ უ ჩ ა N 5
ვებ-გვერდი:horizonti26.ge-.ge;ელექტრონული ფოსტა Horizonti2026@gmail.com
საიდენტიფიკაციო კოდია 445838078; საბანკო რეკვიზიტები: ,,საქართველოს ბანკი“, ბანკის კოდი: BAGAGE22, ანგარიშისწორების ნომერი: GE20BG0000000984167300
მუხლი 3. სკოლის ფუნქციები და მართვის პრინციპები
3.1. დებულებით განსაზღვრული მიზნების მისაღწევად სკოლა უფლებამოსილია:
3.1.1. სტანდარტების მოთხოვნათა გათვალისწინებით დამოუკიდებლად შეიმუშაოს, მიიღოს და დანერგოს სკოლის საგანმანათლებლო პროგრამა;
3.1.2. დამოუკიდებლად შეიმუშაოს სასკოლო სასწავლო გეგმა ეროვნული სასწავლო გეგმის გათვალისწინებით;
3.1.3. შეარჩიოს		განათლების,	მეცნიერებისა	და	ახალგაზრდობის სამინისტროს	მიერ გრიფმინიჭებული სახელმძღვანელოები და სასკოლო თვალსაჩინოებები;
3.1.4. დანერგოს მოსწავლეთა შეფასების სისტემა;
3.1.5. შეზღუდული შესაძლებლობების მქონე მოსწავლეებისათვის შექმნას სწავლისა და აღზრდისათვის აუცილებელი პირობები;
3.1.6.  შესთავაზოს მოსწავლეებს დამატებითი (არასავალდებულო) მომსახურება.
3.1.7. მის	ხელთ	არსებული	რესურსების	ფარგლებში,	ხელი	შეუწყოს მასწავლებელთა პროფესიულ განვითარებას;
3.1.8. სკოლის	მიზნების	მისაღწევად	ითანამშრომლოს	სხვა საგანმანათლებლო	და საზოგადოებრივ ორგანიზაციებთან;
3.1.9. უზრუნველყოს	სკოლის	ტერიტორიაზე	მოსწავლეთა ჯანმრთელობისა	და საზოგადოებრივი წესრიგის დაცვის მექანიზმების შექმნა;
3.1.10. უზრუნველყოს სკოლის ტერიტორიაზე სამედიცინო და ფსიქოლოგიური დახმარების და კვების პუნქტების არსებობა;
3.2 სკოლა	საგანმანათლებლო	საქმიანობისას	იცავს	საჯაროობის,
გამჭვირვალობის, სამართლიანობის და თანასწორობის პრინციპებს. ამ მიზნით უზრუნველყოფს:
3.2.1. სკოლის გადაწყვეტილებების,  დირექტორის  ბრძანებების  საჯაროობასა და მათ ხელმისაწვდომობას დაინტერესებული პირისათვის, გარდა კანონით გათვალისწინებული შემთხვევებისა;
3.2.2. მოსწავლეთა მიმართ თანასწორ მოპყრობას, განურჩევლად პირის ეთნიკური წარმომავლობისა,სქესის, სოციალური მდგომარეობის, პოლიტიკური თუ რელიგიური შეხედულებებისა და სხვა;
3.2.3.	კონკურსების და არჩევნების საჯაროობას, სამართლიანობასა და გამჭვირვალობას.
3.3.	სკოლა საგანმანათლებლო საქმიანობისთვის ახორცილებს როგორც მმართველობით, ისე ძირითად და დამხმარე პროცესებს.
3.4. მმართველობითი პროცესი უკავშირდება სკოლის საქმიანობის დაგეგმვას და კონტროლს.მასში იგულისხმება სტრატეგიული დაგეგმვა, მისი განხორციელების მონიტორინგი და შეფასება;
3.5..ძირითად პროცესად სკოლაში განისაზღვრება:
3.5.1. სასკოლო სასწავლო გეგმის შემუშავება/გაუმჯობესება;
3.5.2 სასკოლო სასწავლო გეგმის განხორციელება/მონიტორინგი;
3.5.3.ხარისხის უზრუნველყოფის მექანიზმების შემუშავება/მონიტორინგი;
3.5.4.სკოლაში	მიმდინარე/დამხმარე	პროცესები	ხელს	უწყობს	ძირითადი პროცესების წარმართვას და სასწავლო პროცესის სრულფასოვან განხორციელებას.
3.6.სკოლაში დამხმარე პროცესებად ითვლება:
3.6.1.საქმისწარმოება;
3.6.2.ფინანსური და მატერიალური რესურსების მართვა;
3.6.3. საზოგადოებასთან კომუნიკაცია;
3.6.4. ადამიანური რესურსების მართვა;
3.6.5. სამუშაო ჯგუფების მუშაობა;
თავი II. სკოლის სტრუქტურა და მართვა
მუხლი 4. სკოლის ორგანიზაციული სტრუქტურა
4.1. სკოლის ორგანიზაციული სტრუქტურა ეფუძნება მართვის ხუთ ძირითად დონეს: I. უმაღლესი მენეჯმენტი და მართვა; II. ადმინისტრაციული რგოლი; III. მეთოდური / სასწავლო სტრუქტურული ერთეული; IV. დამხმარე პერსონალი; V. ტექნიკური და სამეურნეო ჯგუფი.
4.2. უმაღლესი მენეჯმენტისა და მართვის რგოლს – დირექციას – მიეკუთვნება: ა) დირექტორი; ბ) დირექტორის მოადგილე; გ) ბუღალტერი.
4.3. ადმინისტრაციულ რგოლს მიეკუთვნება: ა) ადმინისტრაცია, როგორც სკოლის მიმდინარე ორგანიზაციული საქმიანობის განმახორციელებელი ფუნქციური რგოლი; ბ) საქმისმწარმოებელი; გ) ხარისხის მართვის მენეჯერი; დ) ორგანიზატორი; ე) ბიბლიოთეკარი.
4.4. მეთოდურ / სასწავლო სტრუქტურულ ერთეულს მიეკუთვნება: ა) პედაგოგიური საბჭო; ბ) საგნობრივი კათედრები და მათი ხელმძღვანელები; გ) მასწავლებლები და კლასის დამრიგებლები.
4.5. დამხმარე პერსონალს მიეკუთვნება: ა) ტექნიკური ბაზის კოორდინატორი; ბ) ფსიქოლოგი; გ) ექიმი; დ) უსაფრთხოების მენეჯერი; ე) IT მენეჯერი.
4.6. ტექნიკურ და სამეურნეო ჯგუფს მიეკუთვნება ტექნიკური პერსონალი, მათ შორის დამლაგებელი და მზარეული, აგრეთვე საშტატო განრიგით განსაზღვრული სხვა შესაბამისი პოზიციები.
4.7. სკოლის მართვასა და სასკოლო ცხოვრებაში მონაწილეობის მიზნით მოქმედებს ხარისხის უზრუნველყოფის ჯგუფი, მოსწავლეთა საბჭო, მშობელთა სათათბირო, აგრეთვე დირექტორის ბრძანებით შექმნილი მუდმივი ან დროებითი სამუშაო ჯგუფები და კომისიები.
4.8. დირექცია უზრუნველყოფს სკოლის სტრატეგიული და წლიური განვითარების მიმართულებების განსაზღვრას, მისიის, ხედვისა და ღირებულებების პრაქტიკაში განხორციელებას, სასწავლო, ადმინისტრაციული, ადამიანური, ფინანსური და მატერიალური რესურსების მართვის კოორდინაციას, ხარისხის უზრუნველყოფას, პერსონალის საქმიანობის მონიტორინგს, უსაფრთხო გარემოსა და დაინტერესებულ მხარეებთან კომუნიკაციის ძირითად მიმართულებებს.
4.9. ხარისხის უზრუნველყოფის ჯგუფი შედგება ხარისხის მართვის მენეჯერის, დირექტორის მოადგილისა და საგნობრივი კათედრების ხელმძღვანელების ან/და წარმომადგენლებისგან. ჯგუფის საქმიანობის წესი განისაზღვრება შესაბამისი შიდა დოკუმენტით.
4.10. მოსწავლეთა საბჭო შედგება საბაზო და საშუალო საფეხურების მოსწავლეთა წარმომადგენლებისგან, რომლებიც აირჩევიან მოსწავლეთა საბჭოს დებულების შესაბამისად.
4.11. მშობელთა სათათბირო შედგება თითოეული კლასის მშობელთა წარმომადგენლისგან და მონაწილეობს სკოლის განვითარებასთან, მოსწავლეთა კეთილდღეობასა და სასკოლო საზოგადოებასთან თანამშრომლობასთან დაკავშირებული საკითხების განხილვაში.
4.12. სკოლის სტრუქტურას, საშტატო განრიგს, სტრუქტურული ერთეულების შექმნას, გარდაქმნას ან გაუქმებას ამტკიცებს სკოლის დირექტორი ბრძანებით, სკოლის საჭიროებებისა და მოქმედი კანონმდებლობის გათვალისწინებით.
4.13. სტრუქტურული ერთეულებისა და თანამდებობრივი პოზიციების დეტალური ფუნქციები, პასუხისმგებლობები, კოორდინაციისა და ანგარიშვალდებულების წესი განისაზღვრება წინამდებარე დებულებით, „სტრუქტურული ერთეულების ფუნქციებისა და პასუხისმგებლობების გადანაწილების წესით“, შინაგანაწესით, სამუშაო აღწერილობებითა და შრომითი ხელშეკრულებებით.
თავი III. უმაღლესი მენეჯმენტი და მართვა – დირექცია
მუხლი 5. სკოლის დირექტორი
5.1. დირექტორი წარმოადგენს სკოლის ხელმძღვანელ პირს, პასუხისმგებელია სკოლის საერთო, სტრატეგიულ, სასწავლო, ადმინისტრაციულ და ფინანსურ მართვაზე და წესდებითა და კანონმდებლობით მინიჭებული უფლებამოსილების ფარგლებში წარმოადგენს სკოლას მესამე პირებთან ურთიერთობაში.
5.2. დირექტორი:
5.2.1.	ახორციელებს	სკოლის	მართვას	და	წარმოადგენს	სკოლას	მესამე პირებთან ურთიერთობებში;
5.2.2.	დირექტორი საქართველოს კანონმდებლობით და ზოგადსაგანმანათლებლო დაწესებულების დებულებით   გათვალისწინებული   უფლებამოსილებების განხორციელების მიზნით გამოსცემს ბრძანებებს;
5.2.3.	უფლებამოსილია დადოს გარიგებები;
5.2.4.	განკარგავს თანხებს და უ ფ ლ ე ბ ა მ ო ს ი ლ ი ა გაწიოს ხარჯები კანონმდებლობით დადგენილი წესით;
5.2.5.	სკოლის თანამშრომლებს აძლევს სათანადო მითითებებსა და დავალებებს, აკონტროლებს მათ მიერ სამსახურეობრივი მოვალეობების შესრულებას;
5.2.6.	იცავს მოსწავლესთან, მშობელთან, მასწავლებელთან და სკოლაში დასაქმებულ სხვა
პირებთან	დაკავშირებული	ინფორმაციის	კონფიდენციალობას, საქართველოს კანონმდებლობით და დადგენილი წესით;
5.2.7. ამტკიცებს სკოლის სტრატეგიულ (შვიდწლიან) და ერთწლიან სამოქმედო გეგმებს,	სასკოლო	სასწავლო	გეგმას,	სკოლის	სტრუქტურას	და	საშტატო
განრიგს, დებულებას, შინაგანაწესს, საქმისწარმოების  წესს, სტრუქტურული ერთეულების დებულებებს და სხვა აქტებს;
5.2.8.  ამტკიცებს  სკოლის  ბიუჯეტს  და  ფინანსურ  ანგარიშს  წარუდგენს
სასკოლო საზოგადოებას;
5.2.9.  განსაზღვრავს პერსონალის სამსახურში მიღების ერთიან წესსა და პირობებს;
5.2.10. ამტკიცებს სკოლის ადამიანური რესურსების მართვის პოლიტიკას, იღებს გადაწყვეტილებას სკოლის პერსონალის შრომითი ხელშეკრულებების დადება/შეწყვეტის შესახებ კანონმდებლობის შესაბამისად;
5.2.11. უფლებამოსილია, ვადამდე შეწყვიტოს ხელშეკრულება მასწავლებელთან შრომითი ხელშეკრულების პირობების დარღვევის, სააღმზრდელო საქმიანობისათვის შეუფერებელი ქმედების ჩადენის ან არაკვალიფიციურობის დადასტურებისას კანონმდებლობით გათვალისწინებული წესით;
5.2.12. განიხილავს საჩივრებს და იღებს შესაბამის ზომებს;
5.2.13. აფორმებს საგანმანათლებლო მომსახურების ხელშეკრულებებს მოსწავლეთა კანონიერ წარმოამდგენლებთან;
5.2.14. უზრუნველყოფს ტრენინგებისა და პროფესიული განვითარების ხელმისაწვდომობას სკოლის თითოეული პედაგოგისა და ადმინისტრაციის წევრებისათვის;
5.2.15. სხვადასხვა საკითხების წინასწარი მომზადების, გადაწყვეტილებათა შესრულებისთვის ხელშეწყობის მიზნით, თავისი შეხედულებისამებრ ქმნის დროებით/მუდმივ სამუშაო ჯგუფებს ან კომისიებს.
5.2.16. უფლებამოსილია მისი არყოფნის შემთხვევაში, დებულებით გათვალისწინებული დირექტორის უფლებამოსილების დელეგირება მოახდინოს ბრძანებით განსაზღვრულ პირზე;
5.2.17. იღებს	გადაწყვეტილებას	სწავლის	საფასურის ოდენობის განსაზღვრის, მისი გადახდის ფორმების შესახებ;
5.2.18. ახორციელებს	სკოლის	მიზნებიდან	და	ამოცანებიდან გამომდინარე	სხვა უფლებამოსილებებს.
5.3. სკოლის დირექტორი პასუხისმგებელია:
5.3.1 ეროვნული სასწავლო გეგმის, განათლების სფეროში მოქმედი ნორმატიული აქტების შესრულებაზე;
5.3.2 სკოლაში	მასწავლებლებისა	და	მოსწავლეებისათვის	სიცოცხლისა და ჯანმრთელობისთვის უსაფრთხო გარემოს შექმნაზე;
5.4. სკოლის	დირექტორი	ვალდებულია	მოსწავლის,	მშობლის	და	მასწავლებლის უფლებებისა
და თავისუფლებების ნებისმიერი  შეზღუდვა  განახორციელოს  გონივრულად და პროპორციულად კანონმდებლობით დადგენილი წესის საფუძველზე, მასწავლებლის პროფესიული ეთიკის კოდექსის სრული დაცვით, ჯეროვანი და სამართლიანი პროცედურით; .
5.5 სკოლის დირექტორი სკოლის წესდებით, დებულებით, შინაგანაწესით და საქართველოს კანონმდებლობით გათვალისწინებული უფლებამოსილებების განხორციელების მიზნით გამოსცემს საორგანიზაციო-განმკარგულებელ აქტს – ბრძანებას.
5. 6 დირექტორი თავისი უფლებამოსილების ფარგლებში პასუხისმგებელია სკოლის საქმიანობის კანონიერებასა და მიზნობრიობაზე, ფინანსური რესურსების მართლზომიერად განკარგვაზე.
5..7 სხვადასხვა საკითხის წინასწარი მომზადების, გადაწყვეტილებათა შესრულებისთვის ხელშეწყობის მიზნით, დირექტორმა თავისი შეხედულებისამებრ შეიძლება შექმნას დროებით სამუშაო ჯგუფები გარკვეული ვადით;
5.7.1.დროებითი სამუშაო ჯგუფების შემადგენლობა განისაზღვრება არანაკლებ 3 წევრით.
5.7.2	ჯგუფის	სხდომა	უფლებამოსილია,	თუ	მას	ესწრება	ჯგუფის	სიითი შემადგენლობის უმრავლესობა.
5.8. სკოლის დირექტორის საკვალიფიკაციო მოთხოვნებია:
ა.	უმაღლესი	განათლება, საგანმანათლებლო ან/და ორგანიზაციის მართვის მიმართულებით;
გამოცდილება მინიმუმ 3 წლის;
გ. კომპიუტერული პროგრამების (Word, Excell, PowerPoint) ფლობა; დ. კომუნიკაციისა და თანამშრომლობის უნარები;
მუხლი 6. დირექტორის მოადგილე
6.1. დირექტორის მოადგილე დირექტორის დავალებით ახორციელებს სკოლის სასწავლო, ორგანიზაციული და ადმინისტრაციული პროცესების კოორდინაციას და საქმიანობს წინამდებარე დებულების, შინაგანაწესისა და შესაბამისი სამუშაო აღწერილობის საფუძველზე.
6.1.1. კოორდინაციას უწევს სასწავლო პროცესის დაგეგმვასა და განხორციელებას, მასწავლებელთა საქმიანობას, საგნობრივი კათედრებისა და პედაგოგიური საბჭოს მუშაობასთან თანამშრომლობას;
6.1.2 ესწრება გაკვეთილებს და სასწავლო პროცესის გაუმჯობესების მიზნით, შესაბამის წანადადებებს წარუდგენს სკოლის დირექტორს;
6.1.3 უზრუნველყოფს პედაგოგებისათვის პროფესიული კუთხით კონსულტაციების გაწევას;
6.1.4.სასწავლო წლის დასაწყისში ადგენს წლიურ სამუშაო გეგმას;
6.1.5 პასუხისმგებელია	ყოველდღიურ	რეჟიმში	სასწავლო-აღმზრდელობითი პროცესის შეუფერხებელ ორგანიზებაზე;
6.1.6. მონაწილეობს სასკოლო სასწავლო გეგმის, გაკვეთილების ცხრილის, შეფასების პროცესისა და სასკოლო აქტივობების დაგეგმვასა და განხორციელებაში;
6.1.7 აკონტროლებს ხარისხის უზრუნველყოფის ჯგუფის მუშაოაბას და ერთვება სამუშაო პროცესში;
6.1.8 ახორციელებს მასწავლებელთა და მოსწავლეთა სკოლაში დროულად და მოწესრიგებულად გამოცხადებაზე მონიტორინგს;
6.1.9 აწარმოებს სკოლაში დასაქმებულთა სამუშაო დროის აღრიცხვის ყოველთვიურ ტაბელს, რომელსაც ყოველი თვის ბოლოს აცნობს დასაქმებულებს და წარუდგენს დირექტორს;
6.1.10 საჭიროების შემთხვევაში, მასწავლებლის სკოლაში გამოუცხადებლობისას, ახორციელებს  საგაკვეთილო  ცხრილის	ერთჯერად	ცვლილებას. შესაბამისად, აწარმოებს მასწავლებელთა ჩანაცვლების ჟურნალს;
6.1.11 ახორციელებს	ჩატარებული	შემაჯამებელი	დავალებების მტკიცებულებების მონიტორინგს;
6.1.12.უზრუნველყოფს ინფორმაციის კონფიდენციალურობას, რომელიც მისთვის ცნობილი გახდა სკოლაში საქმიანობის დროს;
6.2	კონტროლს	უწევს	თანამშრომლების	მიერ	შინაგანაწესისა	და ხელშეკრულების მოთხოვნათა შესრულებას;
6.2.1	სასწავლო წლის განმავლობაში ახორციელებს მასწავლებლებზე დაკვირვებას;
6.2.2 უზრუნველყოფს	ყოველი	სემესტრის	დასაწყისში	მოსწავლეებისათვის საგნების მიხედვით საკონსულტაციო მომსახურების გრაფიკის შედგენას და ჩატარების მონიტორინგს;
6.2.3.	რემედიაციის	პროგრამის	ფარგლებში,	ადგენს	მოსწავლეებისათვის დამატებითი მეცადინეობების ჩატარების გრაფიკს;
6.2.4ყოველი	სემესტრის	დასაწყისში	ადგენს	მასწავლებელთა მორიგეობის გრაფიკს/საჭიროების შემთხვევაში ახდენს მის ცვლილებას და აწარმოებს შესრულებაზე მონიტორინგს;
6.2.5 ყოველი სემესტრის დასაწყისში ადგენს დამატებითი (არასავალდებულო) მომსახურების მუშაობის გრაფიკს;
საჭიროების შემთხვევაში უზრუნველყოფს საგაკვეთილო პროცესის დასრულებამდე, მოსწავლის სკოლიდან გაშვებას, მის კანონიერ წარმომადგენელთან შეთანხმებით;
6.2.6. უზრუნველყოფს ელექტრონული ჟურნალების წარმოებაზე მონიტორინგს;
6.2.7 აკონტროლებს სასწავლო დოკუმენტაციის გამართულ წარმოებას;
6.2.8. სასწავლო პროცესთან დაკავშირებულ საკითხებზე თანამშრომლობს მოსწავლეებთან, მშობლებთან, მასწავლებლებთან და ადმინისტრაციულ რგოლთან;
6.2.9. სკოლის განვითარებისათვის გამოთქვამს შესაბამის ინიციატივებს;
6.3 მონიტორინგს უწევს მოსწავლეთა პორტფოლიოების წარმოებას;
6.3.1 ყოველი თვის დასაწყისში დირექტორს წარუდგენს იმ თვეში ჩასატარებელი აქტივობების ნუსხას სასკოლო სასწავლო გეგმის, ხარისხის უზრუნველყოფის ჯგუფის და მისი წლიური სამუშაო გეგმის საფუძველზე;
6.3.2 ყოველი თვის ბოლოს დირექტორს წარუდგენს იმ თვეში განხორციელებული აქტივობების ანგარიშს.არ/ვერ ჩატარებული დაგეგმილი აქტივობების მიზეზების აღწერ ით;
6.3.3. ყოველი სემესტრის ბოლოს დირექტორს წარუდგენს საქმიანობის ანგარიშს, აკადემიური პროგრესისა და სასწავლო პროცესის მონიტორინგის შედეგებს და კომპეტენციის ფარგლებში ასრულებს დირექტორის სხვა დავალებებს;
შესრულებას;
6.3.4 დირექტორის მოთხოვნის შემთხვევაში, იგი ესწრება დირექტორთან გამართულ შეხვედრებს;
6.3.5. სკოლაში ინკლუზიური განათლების ხელშეწყობისთვის(ასეთის არსებობის შემთხვევაში) უხელმძღვანელებს ისგ-ის განხორციელებასა და მონიტორინგს;
6.3.6 აწესებს კონტროლს სწავლაში პრობლემების მქონე მოსწავლეების დახმარებაზე (მათთვის ინდივიდუალური და რემედიაციის პროგრამების შედგენა, დამატებითი მეცადინეობების დაგეგმვა);
6.3.7 ხელს უწყობს მოსწავლეთა, და განსაკუთრებით მობილობით გადმოსულთა სასკოლო გარემოსთან ადაპტაციას;
6..3.8 ხელს უწყობს მოსწავლეებსა და მასწავლებლებს შორის ჯანსაღი ეთიკური ურთიერთობების დამყარებას;
6.3.9 ადგენს გაკვეთილების ცხრილს;პასუხისმგებელია საგაკვეთილო პროცესის კოორდინაციაზე;
6.3.10.პასუხისმგებელია მასწავლებელთა შეცვლის აღრიცხვაზე;
6.4 დირექტორის	მოადგილის საკვალიფიკაციო მოთხოვნებია:
6.4.1 უმაღლესი განათლება, (პედაგოგიური მიმართულებით);
6.4.2	მსგავს პოზიციაზე მუშაობის არანაკლებ სამწლიანი გამოცდილება.
6.4.3. კომპიუტერული პროგრამების (Microsoft Office Word; Microsoft Office Excel; Microsoft Office PowerPoint) ცოდნა;
6.4.4. კომუნიკაციისა და თანამშრომლობის უნარები;
6.5. დირექტორის არყოფნის შემთხვევაში, დირექტორის ბრძანებით მინიჭებული უფლებამოსილების ფარგლებში, მონაწილეობს სკოლის მიმდინარე პროცესების მართვაში და უზრუნველყოფს საქმიანობის უწყვეტობას.
მუხლი 7. ბუღალტერი
7.1. ბუღალტერი უზრუნველყოფს სკოლის ფინანსური აღრიცხვის, ანგარიშგებისა და ფინანსური დოკუმენტაციის კანონმდებლობის შესაბამისად წარმოებას და საკუთარი უფლებამოსილების ფარგლებში ფინანსურ გამჭვირვალობასა და ანგარიშვალდებულებას.
7.1.1.სკოლის ბუღალტრული აღრიცხვა-ანგარიშგების წარმოება;
7.1.2.ყოველთვიური და წლიური საგადასახადო დეკლარაციების მომზადება და წარდგენა შესაბამის ორგანოში;
7.1.3. ძირითადი საშუალებების აღრიცხვა და კონტროლი;
7.1.4. საბანკო ოპერაციების ასახვა პროგრამაში და გადარიცხვების განხორციელება;
7.1.5. ხელშეკრულებების და საბუღალტრო დოკუმენტაციის წარმოება და კონტროლი;
7.2.სკოლის ფინანსური რესურსების ეფექტური მართვის უზრუნველყოფა და საფინანსო-ეკონომიკური საქმიანობის აღრიცხვა-ანგარიშგება;
7.2.1.ფინანსური საქმიანობის წარმართვა მოქმედი კანონმდებლობის ,სკოლის შიდა დოკუმენტაციის და სხვა სამართლებრივი აქტების შესაბამისად;
7.2.2. ფინანსური ოპერაციების კანონიერებაზე კონტროლი და საბუთების დროული გაფორმება;
7.2.3. თანამშრომელთა, მოწვეული პედაგოგების ხელფასების დარიცხვისა და დროული გაცემის უზრუნველყოფა;
7.2.4. საგადასახადო ინსპექციაში ყოელთვიური დეკლარაციებისა და სტატისტიკური ფორმების წარდგენა;
7.2.5 ყოველთვიური და წლიური ბალანსის შედგენა და წარდგენა საგადასახადო ორგანოსთან საჭიროების მიხედვით;
7.2.6.. სკოლის ბიუჯეტის დაგეგმვაში მონაწილეობის მიღება;
7.2.7.	სააღრიცხვო	პერიოდის	(ფინანსური	წლის)	დროულად	და	სწორად	დახურვის უზრუნველყოფა ვადებში გაწერილი გეგმის საფუძველზე.
7.3.სკოლის ბუღალტრის საკვალიფიკაციო მოთხოვნებია:
7.3.1 პროფესიული ან დ უმაღლესი განათლება ფინანსური/საბუღალტრო საქმიანობის მიმართულებით:
7.3.2. ბუღალტრად მინიმუმ ერწლიანი გამოცდილება;
7.3.3. კომპიუტერული საბუღალტრო პროგრამების ფლობა;
7.3.4. კომუნიკაციისა და თანამშრომლობის უნარი;
3.4.დირექტორს უფლება აქვს ბუღალტრის საქმიანობა განახორციელოს დამოუკიდებელ საბუღალტრო/აუდიტორულ კომპანიასთან შესაბამისი ხელშეკრულების გაფორმების საფუძველზე,ხელშეკრულების საგანი განსაზღვრული იქნება ბუღალტრის ფუნქციების შესაბამისად.
თავი IV. ადმინისტრაციული რგოლი
მუხლი 8. სკოლის ორგანიზატორი
8.1 სკოლის ორგანიზატორი:
8.1.1ზედამხედველობას უწევს აღმზრდელობით პროცესს;
8.1.2სასწავლო წლის დასაწყისში ადგენს წლიურ სამუშაო გეგმას;
8.1.3კოორდინაციას უწევს კლასის დამრიგებლების მუშაობას და ახორციელებს პროცესის მონიტორინგს;
8.1.4.სასწავლო წლის დასაწყისში, კლასის დამრიგებლებისაგან იბარებს მათ სამუშაო გეგმებს;
8.1.5	.მონიტორინგს უწევს დამრიგებლების პორტფოლიოების წარმოებას;
8.1.6	კოორდინირებას უწევს მოსწავლეთა საბჭოსა და მშობელთა სათათბიროს არჩევნების ჩატარებასა და შემდგომში მუშაობას;
8.1.7.უზრუნველყოფს შიდა სასკოლო პროექტების დაგეგმვასა და ჩატარებას;
8.1..8.აღმზრდელობითი მუშაობის გაძლიერების მიზნით უზრუნველყოფს კულტურული, სპორტული, შემეცნებითი და სხვა ღონისძიებების დაგეგმვა/განხორციელებას;
8..2.ორგანიზატორი უზრუნველყოფს ყოველდღიურად მოსწავლეთა სკოლაში შესაბამისი სასკოლო ფორმით დროულ გამოცხადებასა და დაგვიანებაზე მონიტორინგს;
8.2.1.დამრიგებლებთან კომუნიკაციით არკვევს მოსწავლეთა გამოუცხადებლობის/დაგვიანების მიზეზებს და იღებს შესაბამის ზომებს;
8.2.2.უზრუნველყოფს სკოლაში მოსწავლეთა დისციპლინის კონტროლს და მათ მიერ შინაგანაწესის შესრულებაზე მონიტორინგს;
8.2.3.ახორციელებს გაკვეთილზე/კლასის საათზე დასწრებას;
8.2.4.აკონტროლებს სასწავლო დოკუმენტაციის გამართულ წარმოებას;
8.2.5.უზრუნველყოფს	აღმზრდელობითი	მიმართულებით	მშობელთა ჩართულობის ორგანიზებას;
8.2.6.ყოველი სემესტრის ბოლოს იბარებს დამრიგებლების მუშაობის ანგარიშებს;
8.2.7.სასწავლო წლის ბოლოს იბარებს დამრიგებლების პორტფოლიოებს;
8.3.ყოველი სემესტრის ბოლოს წარუდგენს დირექტორს თავისი მუშაობის ანგარიშს;
8.3.1.საქმიანობას წარმართავს ისე, რომ ყველა რესურსი გამართული და გამოყენებული იქნას მოსწავლეთა საჭიროებებისა და ინტერესების დაკმაყოფილებისათვის; ;
8.3.2.ყოველი თვის დასაწყისში დირექტორის მოადგილეს სასწავლო-აღმზრდელობით
დარგში წარუდგენს იმ თვეში ჩასატარებელი აქტივობების ნუსხას ,სასკოლო სასწავლო გეგმის, მისი წლიური სამუშაო გეგმის,დამრიგებლების წლიური სამუშაო გეგმების საფუძველზე;
8.3..3.შეიმუშავებს რეკომენდაციებს კონფლიქტური სიტუაციების გადაჭრისა და აღმოფხვრისათვის. ასრულებს მედიატორის როლს;
8.3.4.იკვლევს იმ მოსწავლეთა ინდივიდუალურ თავისებურებებს, რომელთაც აქვთ რთული გამოწვევები სასწავლო პროცესთან ადაპტაციისას და შეიმუშავებს რეკომენდაციებს არსებული გამოწვევების გადასაჭრელად;
8.3..5.ყოველი თვის ბოლოს დირექტორის მოადგილეს სასწავლო-აღმზრდელობითი მიმართულებით, წარუდგენს იმ თვეში განხორციელებული აქტივობების ანგარიშს, არ/ვერ ჩატარებული დაგეგმილი აქტივობების მიზეზების აღწერით;
8.3.6.. ორგანიზებას უკეთებს სახელმძღვანელოების შერჩევისა და შეძენის პროცესს;
8.3.7.უზრუნველყოფს ინფორმაციის კონფიდენციალურობას, რომელიც მისთვის ცნობილი გახდა სკოლაში საქმიანობის დროს;
8.3.6.დაკისრებული ფუნქციებისა და ამოცანების შესრულების მიზნით, ახორციელებს სხვა უფლებამოსილებებს თავისი კომპეტენციის ფარგლებში.
8 4 საკვალიფიკაციო მოთხოვნებია:
8.4.1უმაღლესი განათლება, მაგისტრის ხარისხი (პედაგოგიური მიმართულებით);
8.4.2 მსგავს პოზიციაზე მუშაობის არანაკლებ სამწლიანი გამოცდილება.
8.4.3კომპიუტერული პროგრამების (Microsoft Office Word; Microsoft Office Excel; Microsoft Office PowerPoint) ცოდნა.
8.4.4. კომუნიკაციისა და თანამშრომლობის უნარი;
მუხლი 9. საქმისმწარმოებელი
9.1. საქმისმწარმოებელი პასუხისმგებელია სკოლის დოკუმენტბრუნვის, კორესპონდენციის, არქივისა და საქმისწარმოების პროცესის გამართულობაზე და საქმიანობას წარმართავს სკოლის დებულების, შინაგანაწესისა და საქმისწარმოების ერთიანი წესის შესაბამისად.
9.1.1.  უზრუნველყოფს მასწავლებელთა და სკოლის სხვა თანამშრომლელთა პირადი საქმეების მოწესრიგებას;
9.1.2. . აწარმოებს მოსწავლეთა მოძრაობის აღრიცხვას (მოსწავლეთა
ჩარიცხვა/ამორიცხვა,სტატუსის შეჩერება,შეწყვეტა) და სხვა სასკოლო დოკუმენტაციას;
9.1.3. პასუხისმგებელია სკოლის არქივის დაცვაზე, პერსონალური მონაცემების დაცვაზე, სკოლაში ერთიანი საქმისწარმოების უზრუნველყოფაზე;
9.1.4. ახორციელებს კორესპონდენციის მიღებას, რეგისტრირებას, დამუშავებას, სააღრიცხვო-საცნობარო სამუშაოთა შესრულებას და დოკუმენტების დანიშნულებისამებრ გადაცემას და დაგზავნას;
9.1.5. სკოლის დირექტორთან ერთად უზრუნველყოფს გამოსაცემი ბრძანებების პროექტების მომზადებას;
9.1.6. ახორციელებს დოკუმენტებზე მუშაობის ტექნიკურ უზრუნველყოფას, დაბეჭდვას, ასლის გადაღებას და გამრავლების ორგანიზებას, დოკუმენტების ბლანკების შემუშავებას;
9.1.7. გასცემს ინფორმაციას სკოლაში შემოსული კორესპონდენციის შესრულებასა და გასული
კორესპონდენციის დაგზავნის მდგომარეობაზე;
9.1.8. აკონტროლებს და აწესრიგებს მოსწავლეთა პირადი საქმეების წარმოებას;
9.1.9. უზრუნველყოფს ბრძანების პროექტების მომზადებას, კონტროლს უწევს
დირექტორის ბრძანებების, განკარგულებების და დავალებების ადრესატებამდე მიტანას;
9.1.10. სსიპ განათლების მართვის საინფორმაციო სისტემის მიერ შექმნილ მონაცემთა ბაზაში (http://eschool.emis.ge/) შეჰყავს, ატვირთავს და განახორციელებს სასწავლო პროცესთან დაკავშირებულ სხვადასხვა ოპერაციებს;
9.1.11.საქართველოს კანონმდებლობით გათვალისწინებული მიზნებით: აწარმოებს მოსწავლეთა და მშობელთა შესახებ მონაცემთა შეგროვებასა და მათ დამუშავებას; სკოლის ნომერზე შემოსული ზარებისათვის პასუხების გაცემას და დაინტერესებული პირებისათვის შესაბამისი ინფორმაციის მიწოდებას;
9.1.12. კომპეტენციის ფარგლებში ასრულებს სკოლის დირექტორის სხვა დავალებებს.
9.1.13. ახორციელებს ელექტრონულ საქმისწარმოებას;
9.1.14. პასუხისმგებელია სკოლის არქივზე;
9.1.15უზრუნველყოფს	თანამშრომელთა	შრომითი	ხელშეკრულებების ტექნიკურ გაფორმებას; 
9.1.16 უზრუნველყოფს სკოლის დოკუმენტირებული ინფორმაციის დაცვის, შენახვის, აღრიცხვისა და  ხელმისაწვდომობის კონტროლს. 
საკვალიფიკაციო მოთხოვნებია:
9.2.1უმაღლესი განათლება;;
9.2.2. კომპიუტერული პროგრამების (Microsoft Office Word; Microsoft Office Excel; Microsoft Office PowerPoint) და ელექტრონული პლატფორმების (eSchool.emis.ge; ) სრულყოფილი ცოდნა.
9.2.3. კომუნიკაციისა და თანამშრომლობის უნარები;
მუხლი 10. ხარისხის მართვის მენეჯერი
10.1. ხარისხის მართვის მენეჯერი უზრუნველყოფს სკოლის შიდა ხარისხის უზრუნველყოფის სისტემის დაგეგმვას, განხორციელებას, მონიტორინგსა და გაუმჯობესებაზე ორიენტირებული რეკომენდაციების მომზადებას.
10.1.1 ახორციელებს სწავლის ხარისხის მართვას ეროვნული სასწავლო გეგმის შესაბამისად;
10.1.2 აწარმოებს სკოლაში სასწავლო პროცესის ხარისხის კონტროლს;
10.1.3 ზედამხედველობს კათედრებისა და მასწავლებლების მიერ პორტფოლიოს წარმოებას;
10.1.4 ზედამხედველობს სკოლის სასწავლო კურიკულუმების შედგენისა და მისი განხორციელების პროცესს;
10.1.5 ორგანიზებას უწევს საგნობრივ ოლიმპიადებში, სასწავლო-შემოქმედებით კონფერენციებში და მსგავს ღონისძიებებში მონაწილეობის მიღებას, როგორც სკოლის შიგნით, ასევე მის გარეთ;
10.1.6 მონიტორინგს უწევს საგნობრივი ტესტირებებისა და გამოცდების მიმდინარეობას, აანალიზებს მის შედეგებს;
10.1.7 საქმიანობას წარმართავს ისე, რომ ყველა რესურსი გამართული და გამოყენებული იქნას მოსწავლეების კეთილდღეობისთვის;
10.1.8 დირექტორს წარუდგენს წინადადებებს სკოლის სასწავლო პროცესის სრულყოფის შესახებ;
10.1.9 იკვლევს პედაგოგოთა პროფესიულ საჭიროებებს და შედეგების გათვალისწინებით გეგმავს მათთან სამუშაო შეხვედრებს, უზრუნველყოფს აღნიშნულ ღონისძიებათა გეგმაზომიერ განხორციელებას.,თავისი კოპმეტენციის ფარგლებში ზრუნავს  მასწავლებელთა პროფესიონალიზმის ამაღლებაზე;
10.2.0. ამთლიანებს კათედრების ხელმძღვანელების მიერ მოწოდებულ საგნობრივ კურიკულიმებს და ქმნის დაწყებითი/საბაზო/საშუალო საფეხურების საგნობრივი კურიკულუმის სამუშაო ვერსიას;
10.2.1. ამოწმებს საგნობრივი კურიკულუმების შესაბამისობას ესგ-სთან;
10.2.2. დაწყებითი/საბაზო/საშუალო საფეხურების საგნობრივი კურიკულუმის სამუშაო ვერსიას აზიარებს კლასების სოციალურ ჯგუფებში, მშობელთა და მოსწავლეთა ჩართულობის უზრუნველსაყოფად; უკუკავშირის მიღების შემდგომ, საჭიროების შემთხვევაში ახორციელებს შესაბამის ღონისძიებებს და კურიკულუმს აძლევს დასრულებულ სახეს;
10.2.3.შეიმუშავებს საგაკვეთილო პროცესზე დასწრების ფორმებს ;
10.2.4 სასწავლო წლის განმავლობაში წინასწარ შედგენილი გრაფიკის მიხედვით ესწრება გაკვეთილებს.;
10.2.5.უზრუნველყოფს სამუშაო შეხვედრების გამართვას, (საჭიროების შემთხვევაში შესაძლებელია სხვა სკოლის მასწავლებლების მოწვევაც), სადაც განიხილება  სასწავლო  პროცესის	მიმდინარეობისა	და	ხარისხის სტანდარტების დაკმაყოფილებასთან დაკავშირებული საკითხები;
სასწავლო პროცესის განმავლობაში ატარებს თემატურ კვლევებს;
10.2.6. თვალყურს ადევენებს საგნობრივი კურიკულუმების განხორციელების პროცესს;
10.2.7. ახდენს საგნობრივი კურიკულუმის მონიტორინგს, შედეგებს უზიარებს შესაბამის საგნობრივ კათედრებს;
10.2.8. ხელს უწყობს სასწავლო პროცესში განმავითარებელი შეფასების სტრატეგიების დანერგვას;
10.2.9.კლასების მიხედვით აწარმოებს მონიტორინგს, აფასებს მოსწავლეების მიერ თითოეულ საგანში მიღწეულ შედეგებს და ამზადებს ანალიზს კლასების აკადემიური მოსწრების დინამიკის შესახებ.
10.2.10. გეგმავს არაფორმალური განათლების სასწავლო პროცესს (სასწავლო პროცესის, მასწავლებლის საქმიანობის მონიტორინგი) და ორგანიზებას უწევს მას;
10.2.11 კომპეტენციის ფარგლებში, ყოველი აკადემიური წლის ბოლოს ამზადებს საანგარიშო მოხსენებას,რომელსაც წარუდგენს სკოლის დირექტორს.
საკვალიფიკაციო მოთხოვნებია:
10.2.12 უმაღლესი განათლება, მაგისტრის ხარისხი (პედაგოგიური მიმართულებით);
10.2.13 პედაგოგად მუშაობის არანაკლებ სამწლიანი გამოცდილება.
10.2.14 კომპიუტერული პროგრამების (Microsoft Office Word; Microsoft Office Excel; Microsoft Office PowerPoint) ცოდნა.
10.2.15. კომუნიკაციისა და თანამშრომლობის უნარი;
მუხლი 11. სკოლის ბიბლიოთეკარი
11.1. ბიბლიოთეკარი ადმინისტრაციული რგოლის თანამშრომელია და უზრუნველყოფს სკოლის საბიბლიოთეკო რესურსების მართვასა და მოსწავლეთა და მასწავლებელთა საინფორმაციო მხარდაჭერას.
11.2. ბიბლიოთეკარის ფუნქციებია:
11.2.1. საბიბლიოთეკო ფონდის აღრიცხვა, კატალოგიზაცია, მოწესრიგება, დაცვა და განახლება;
11.2.2. მოსწავლეებისა და თანამშრომლებისთვის წიგნებისა და სხვა საგანმანათლებლო რესურსების თანაბარი ხელმისაწვდომობის უზრუნველყოფა;
11.2.3. მკითხველთა რეგისტრაცია, მკითხველის ბარათებისა და წიგნების გატანა-დაბრუნების აღრიცხვის წარმოება;
11.2.4. საბიბლიოთეკო სივრცის მოწესრიგება, უსაფრთხო გამოყენება და რესურსების მდგომარეობის კონტროლი;
11.2.5. კითხვის პოპულარიზაციის მიზნით „ბიბლიოთეკის საათების“, შეხვედრების, გამოფენებისა და სხვა აქტივობების დაგეგმვა და განხორციელება;
11.2.6. სასწავლო პროცესისთვის საჭირო რესურსების მოძიებასა და მიწოდებაში მასწავლებელთა მხარდაჭერა;
11.2.7. ბიბლიოთეკის საჭიროებების შესახებ წინადადებებისა და საქმიანობის პერიოდული ანგარიშის წარდგენა დირექტორისა და ხარისხის მართვის მენეჯერისთვის;
11.2.8. პერსონალური მონაცემების, საავტორო უფლებებისა და სკოლის ქონების დაცვის წესების დაცვა.
11.3. ბიბლიოთეკარის საკვალიფიკაციო მოთხოვნებია: არანაკლებ ბაკალავრის აკადემიური ხარისხი (სასურველია საბიბლიოთეკო საქმის, განათლების, ფილოლოგიის, ჰუმანიტარული ან მომიჯნავე მიმართულებით). კომპიუტერულ პროგრამების (MS Word, Excel, PowerPoint, ინტერნეტი, ელექტრონული ფოსტა) ფლობა და გამოყენება. ფლობს სახელმწიფო ენას გამართულად (წერილობით და ზეპირად). გამოირჩევა შემდეგი პროფესიული და პიროვნული კომპეტენციებით: პასუხისმგებლობის მაღალი გრძნობა;ორგანიზებულობა  და სიზუსტე; ეფექტური კომუნიკაციის უნარი; მოსწავლეებთან, მშობლებთან და თანამშრომლებთან თანამშრომლობის უნარი;კონფიდენციალურობის დაცვის უნარი; დროის ეფექტიანად მართვის უნარი; პროფესიული ეთიკის ნორმების დაცვა; უწყვეტი პროფესიული განვითარების მზადყოფნა.
11.4. ბიბლიოთეკარის არყოფნისას მის ფუნქციებს დირექტორის ბრძანებით ასრულებს შესაბამისი კომპეტენციის მქონე თანამშრომელი.
თავი V. მეთოდური / სასწავლო სტრუქტურული ერთეული
მუხლი 12. პედაგოგიური საბჭო
12.1. პედაგოგიური საბჭო აერთიანებს სკოლაში დასაქმებულ ყველა მასწავლებელს და წარმოადგენს პედაგოგიური საქმიანობის განხილვისა და კოორდინაციის ძირითად კოლეგიურ ორგანოს.
12.2. პედაგოგიური საბჭო საკუთარი შემადგენლობიდან ირჩევს თავმჯდომარესა და მდივანს; სხდომები, გადაწყვეტილებები და ოქმები ფორმდება სკოლის შიდა რეგულაციების შესაბამისად.
12.3. პედაგოგიური საბჭოს ფუნქციებია:
12.3.1. სასწავლო-სააღმზრდელო პროცესთან დაკავშირებული საკითხების განხილვა;
12.3.2. სასკოლო სასწავლო გეგმის, შეფასების სისტემისა და სასწავლო პროცესის ორგანიზების საკითხებზე რეკომენდაციების მომზადება;
12.3.3. მოსწავლეთა აკადემიური მიღწევებისა და ქცევითი საკითხების განხილვა;
12.3.4. საგნობრივი კათედრების მუშაობის შედეგების განხილვა;
12.3.5. მასწავლებელთა პროფესიული განვითარების საჭიროებების იდენტიფიცირება;
12.3.6. სასწავლო პროცესის გაუმჯობესების მიზნით წინადადებების შემუშავება და ხარისხის უზრუნველყოფის პროცესში მონაწილეობა.
მუხლი 13. საგნობრივი კათედრები და მათი ხელმძღვანელები
13.1. სკოლა საგნობრივი ჯგუფების მიხედვით ქმნის კათედრებს, რომლებშიც ერთიანდებიან შესაბამისი საგნის ან საგნობრივი ჯგუფის მასწავლებლები.
13.2. კათედრის შემადგენლობა და ხელმძღვანელი განისაზღვრება დირექტორის ბრძანებით;
13.3. კათედრის ხელმძღვანელი გეგმავს და კოორდინაციას უწევს კათედრის მუშაობას, იწვევს და წარმართავს სხდომებს, უზრუნველყოფს გადაწყვეტილებების, ოქმებისა და სამუშაო მასალების წარმოებას.
13.4. კათედრის ხელმძღვანელი თანამშრომლობს დირექტორის მოადგილესთან და ხარისხის მართვის მენეჯერთან, უზრუნველყოფს ინფორმაციის დროულ გაცვლას და წარადგენს სემესტრულ ან წლიურ ანგარიშს.
13.5. კათედრის საქმიანობა ეფუძნება თანამშრომლობას, გამოცდილების გაზიარებას, მონაცემთა ანალიზსა და სწავლა-სწავლების ხარისხის გაუმჯობესებას.
მუხლი 14. საგნობრივი კათედრების ფუნქციები
14.1 საგნობრივი ჯგუფის საგნის/საგნების სწავლების კოორდინირება;

14.2 კათედრის წევრთა შორის გამოცდილების გაზიარება, წარმატებების წინაპირობათა განსაზღვრა და პრობლემების გადაჭრის გზების ძიება;

14.3 სწავლა-სწავლების თანამედროვე მეთოდოლოგიებისა და მიდგომების დანერგვასთან დაკავშირებით რეკომენდაციების შემუშავება.

    14.4 საგაკვეთილო პროცესისათვის, მასწავლებელთა პროფესიული განვითარებისთვის და სასკოლო ბიბლიოთეკისათვის საგანმანათლებლო რესურსების შერჩევაში მონაწილეობა;

14.5 სხვა კათედრებთან კოორდინირებული მუშაობა 
14.6 შემაჯამებელი დავალებების ანალიზის კონტროლი.
მუხლი 15. კლასის დამრიგებელი
15.1. კლასის დამრიგებელი უზრუნველყოფს კლასის მოსწავლეთა სასკოლო ცხოვრებისა და კეთილდღეობის კოორდინაციას და ანგარიშვალდებულია დირექტორის მოადგილისა და დირექტორის წინაშე.
15.2. კლასის დამრიგებლის ფუნქციებია:
15.2.1. მოსწავლეთა დასწრების, დაგვიანების, ქცევისა და სასწავლო პროცესში ჩართულობის მონიტორინგი;
15.2.2. მოსწავლეთა უფლებების, მოვალეობების, შინაგანაწესისა და უსაფრთხოების წესების გაცნობა;
15.2.3. კლასის საათის, სადამრიგებლო პროგრამისა და კლასის წლიური სამუშაო გეგმის განხორციელება;
15.2.4. მოსწავლეთა აკადემიური და სოციალური საჭიროებების შესახებ მასწავლებლებთან, ფსიქოლოგთან და სხვა შესაბამის პირებთან თანამშრომლობა;
15.2.5. მშობლებთან ან კანონიერ წარმომადგენლებთან რეგულარული, ეთიკური და კონფიდენციალური კომუნიკაცია;
15.2.6. კლასის მოსწავლეთა სასკოლო გარემოსთან ადაპტაციის, ურთიერთპატივისცემისა და ძალადობისგან თავისუფალი გარემოს ხელშეწყობა;
15.2.7. კლასის ღონისძიებების, პროექტების, ექსკურსიებისა და მოსწავლეთა ინიციატივების ორგანიზაციული მხარდაჭერა;
15.2.8. მოსწავლეთა დოკუმენტაციისა და დამრიგებლის პორტფოლიოს დადგენილი წესით წარმოება;
15.2.9. მოსწავლის ჯანმრთელობასთან, უსაფრთხოებასთან ან კეთილდღეობასთან დაკავშირებული რისკის შესახებ შესაბამისი პასუხისმგებელი პირის დროული ინფორმირება;
15.2.10. საქმიანობის შესახებ პერიოდული ანგარიშის წარდგენა დირექტორის მოადგილისთვის ან ორგანიზატორისთვის.
15.3. კლასის დამრიგებელი იცავს მოსწავლის ღირსებას, პერსონალურ მონაცემებსა და პროფესიული ეთიკის მოთხოვნებს.
მუხლი 16. მასწავლებელი
16.1. მასწავლებელი ახორციელებს სწავლა-სწავლების პროცესს ეროვნული სასწავლო გეგმის, სასკოლო სასწავლო გეგმის, საგნობრივი კურიკულუმისა და პროფესიული სტანდარტის შესაბამისად.
16.2. მასწავლებლის ფუნქციებია:
16.2.1. სასწავლო პროცესის დაგეგმვა, გაკვეთილების მომზადება და მოსწავლეზე ორიენტირებული სწავლების მეთოდების გამოყენება;
16.2.2. მოსწავლეთა მიღწევების ობიექტური, სამართლიანი და მრავალფეროვანი შეფასება და დროული უკუკავშირის მიწოდება;
16.2.3. საგნობრივი კურიკულუმის, სასწავლო რესურსებისა და შეფასების ინსტრუმენტების შემუშავებასა და გაუმჯობესებაში მონაწილეობა;
16.2.4. ელექტრონული ჟურნალის, მოსწავლეთა შეფასებებისა და სხვა სავალდებულო სასწავლო დოკუმენტაციის დროული და ზუსტი წარმოება;
16.2.5. მოსწავლეთა ინდივიდუალური საჭიროებების გათვალისწინება, რემედიაციისა და მხარდაჭერის ღონისძიებებში მონაწილეობა;
16.2.6. უსაფრთხო, ინკლუზიური, დისკრიმინაციისა და ძალადობისგან თავისუფალი სასწავლო გარემოს შექმნა;
16.2.7. საგნობრივ კათედრაში, პედაგოგიურ საბჭოში, ხარისხის უზრუნველყოფისა და პროფესიული განვითარების აქტივობებში მონაწილეობა;
16.2.8. მშობლებთან ან კანონიერ წარმომადგენლებთან მოსწავლის სწავლასა და განვითარებასთან დაკავშირებული პროფესიული კომუნიკაცია;
16.2.9. შინაგანაწესის, ეთიკის კოდექსების, უსაფრთხოების წესებისა და დირექტორის სამართლებრივი აქტების დაცვა;
16.2.10. მოსწავლეთა პერსონალური მონაცემებისა და კონფიდენციალური ინფორმაციის დაცვა.
16.3. მასწავლებელი ანგარიშვალდებულია დირექტორის, დირექტორის მოადგილისა და კათედრის ხელმძღვანელის წინაშე საკუთარი კომპეტენციის ფარგლებში და წარადგენს მოთხოვნილ გეგმებს, მასალებსა და ანგარიშებს.
16.4. მასწავლებლის საკვალიფიკაციო მოთხოვნები განისაზღვრება საქართველოს კანონმდებლობით, მასწავლებლის პროფესიული სტანდარტითა და სკოლის საშტატო მოთხოვნებით.
თავი VI. დამხმარე პერსონალი
მუხლი 17. ტექნიკური ბაზის კოორდინატორი
17.1. ტექნიკური ბაზის კოორდინატორი პასუხისმგებელია სკოლის მატერიალურ-ტექნიკური რესურსების აღრიცხვაზე, მოვლასა და გამოყენების კოორდინაციაზე.
17.2. ტექნიკური ბაზის კოორდინატორის ფუნქციებია:
17.2.1. სკოლის ინვენტარისა და მატერიალური რესურსების აღრიცხვა და პერიოდული შემოწმება;
17.2.2. სასწავლო, ადმინისტრაციული და საერთო სივრცეების ტექნიკური მდგომარეობის მონიტორინგი;
17.2.3. დაზიანებების, ტექნიკური ხარვეზებისა და საჭიროებების იდენტიფიცირება და ადმინისტრაციისთვის დროული ინფორმაციის მიწოდება;
17.2.4. ტექნიკურ და სამეურნეო პერსონალთან კოორდინაცია და შესრულებული სამუშაოს კონტროლი;
17.2.5. სკოლის სივრცეების მომზადება სასწავლო პროცესის, ღონისძიებებისა და შეხვედრებისთვის;
17.2.6. რესურსების უსაფრთხო, მიზნობრივი და ეფექტიანი გამოყენების უზრუნველყოფა;
17.2.7. ინვენტარიზაციის, შესყიდვის საჭიროებებისა და მატერიალური რესურსების მართვის პროცესებში მონაწილეობა.
17.3. ტექნიკური ბაზის კოორდინატორის საკვალიფიკაციო მოთხოვნებია: პროფესიული ან უმაღლესი განათლება; უპირატესობა მიენიჭება ტექნიკური, საინჟინრო, ლოგისტიკის, ადმინისტრირების ან რესურსების მართვის მიმართულებით მიღებულ განათლებას;  მატერიალურ-ტექნიკური რესურსების აღრიცხვის, ინვენტარის მართვის ან მსგავს პოზიციაზე მუშაობის არანაკლებ ერთწლიანი გამოცდილება; ინვენტარიზაციის, მატერიალური რესურსების აღრიცხვისა და მათი ტექნიკური მდგომარეობის მონიტორინგის საბაზისო ცოდნა; კომპიუტერული პროგრამების — Microsoft Office Word-ისა და Microsoft Office Excel-ის — გამოყენების უნარი; 
მუხლი 18. სკოლის ექიმი
18.1. სკოლის ექიმი უზრუნველყოფს სამედიცინო მომსახურების ორგანიზებას კანონმდებლობისა და სკოლის შიდა რეგულაციების შესაბამისად.
18.2. ექიმის ფუნქციებია:
18.2.1. მოსწავლეთა და პერსონალის ჯანმრთელობასთან დაკავშირებულ გადაუდებელ შემთხვევებზე პირველადი რეაგირება და საჭიროების შემთხვევაში სასწრაფო დახმარების გამოძახება;
18.2.2. სამედიცინო კაბინეტის მოწესრიგება, მედიკამენტებისა და საჭირო რესურსების ვადებისა და მარაგების კონტროლი;
18.2.3. სამედიცინო დოკუმენტაციის დადგენილი წესით წარმოება და ჯანმრთელობის მონაცემთა კონფიდენციალურობის დაცვა;
18.2.4. ჯანმრთელობის დაცვის, ჰიგიენისა და პრევენციული ღონისძიებების შესახებ რეკომენდაციების მიწოდება;
18.2.5. სკოლის სანიტარიულ-ჰიგიენური მდგომარეობისა და კვების პროცესის მონიტორინგში მონაწილეობა საკუთარი კომპეტენციის ფარგლებში;
18.2.6. საჭიროების შემთხვევაში მშობელთან ან კანონიერ წარმომადგენელთან კომუნიკაცია;
18.2.7. ჯანმრთელობისა და უსაფრთხოების საკითხებზე დირექტორთან, უსაფრთხოების მენეჯერთან, ფსიქოლოგთან და სხვა შესაბამის პირებთან თანამშრომლობა.
18.3. ექიმი ანგარიშვალდებულია დირექტორის წინაშე და პერიოდულად წარადგენს საქმიანობისა და სამედიცინო კაბინეტის საჭიროებების შესახებ ინფორმაციას.
სკოლის ექიმის საკვალიფიკაციო მოთხოვნებია: უნდა აკმაყოფილებდეს საქართველოს განათლებისა და მეცნიერების მინისტრისა და საქართველოს ოკუპირებული
ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ერთობლივი ბრძანება No41/ნ/01-23/ნ 2022 წლის 21 მარტი მოთხოვნებს;
მუხლი 19. უსაფრთხოების მენეჯერი
19.1. უსაფრთხოების მენეჯერი პასუხისმგებელია სკოლის უსაფრთხოების სისტემის ფუნქციონირებასა და პრევენციული ღონისძიებების კოორდინაციაზე.
19.2. უსაფრთხოების მენეჯერის ფუნქციებია:
19.2.1. სკოლის შენობის, ეზოს, შესასვლელებისა და საერთო სივრცეების უსაფრთხოების მონიტორინგი;
19.2.2. მოსწავლეთა, პერსონალისა და ვიზიტორთა უსაფრთხო გადაადგილებისა და დაშვების წესების დაცვის ხელშეწყობა;
19.2.3. უსაფრთხოების წესების შესრულების კონტროლი და გამოვლენილი დარღვევების შესახებ ადმინისტრაციის ინფორმირება;
19.2.4. საფრთხეებისა და რისკების იდენტიფიცირება, პრევენციული ღონისძიებების დაგეგმვასა და განხორციელებაში მონაწილეობა;
19.2.5. საგანგებო სიტუაციებზე რეაგირების, ევაკუაციისა და სახანძრო უსაფრთხოების პროცესების კოორდინაციაში მონაწილეობა;
19.2.6. შრომის უსაფრთხოებასთან დაკავშირებულ პროცესებში შესაბამის პასუხისმგებელ პირებთან თანამშრომლობა;
19.2.7 სკოლის შემოსასვლლი კარის ელ. მოწყობილობის (ე.წ. დომოფონი) და სკოლაში შემომსვლელთა კონტროლი. 
19.2.8 ვიდეოსამეთვალყურეო კამერების მთავარი მონიტორის კონტროლი. 
19.2.9. საჭიროების შემთხვევაში ტექნიკურ პერსონალთან, ექიმთან, ორგანიზატორთან და გარე შესაბამის სამსახურებთან კოორდინაცია.
19.3. უსაფრთხოების მენეჯერი ანგარიშვალდებულია დირექტორის წინაშე და წარადგენს ინციდენტების, რისკებისა და განხორციელებული ღონისძიებების შესახებ ინფორმაციას.
 19.4. უსაფრთხოების მენეჯერის საკვალიფიკაციო მოთხოვნებია:  პროფესიული ან უმაღლესი განათლება; უსაფრთხოების უზრუნველყოფის, საგანგებო სიტუაციების მართვის, შრომის უსაფრთხოების ან მსგავს პოზიციაზე მუშაობის არანაკლებ ერთწლიანი გამოცდილება; უსაფრთხოების, სახანძრო უსაფრთხოების, ევაკუაციისა და საგანგებო სიტუაციებზე რეაგირების ძირითადი წესებისა და პროცედურების ცოდნა; სკოლის ტერიტორიაზე არსებული საფრთხეებისა და რისკების იდენტიფიცირების, შეფასებისა და პრევენციული ღონისძიებების დაგეგმვის უნარი; კომპიუტერული პროგრამების — Microsoft Office Word-ისა და Microsoft Office Excel-ის — გამოყენების უნარი; 

მუხლი 20. სკოლის ფსიქოლოგი
20.1. ფსიქოლოგი უზრუნველყოფს მოსწავლეთა ფსიქო-ემოციური მხარდაჭერის, პრევენციული მუშაობისა და სასკოლო გარემოს გაუმჯობესების პროცესში მონაწილეობას.
20.2. ფსიქოლოგის ფუნქციებია:
20.2.1. მოსწავლეთა ფსიქო-ემოციური, ადაპტაციური და ურთიერთობის საჭიროებების იდენტიფიცირება;
20.2.2. მოსწავლეებთან ინდივიდუალური ან ჯგუფური საკონსულტაციო და განმავითარებელი მუშაობა საკუთარი კომპეტენციის ფარგლებში;
20.2.3. მშობლებთან, მასწავლებლებთან და კლასის დამრიგებლებთან თანამშრომლობა მოსწავლის მხარდაჭერის მიზნით;
20.2.4. ქცევის, ემოციური სირთულეების, კონფლიქტისა და სასკოლო ადაპტაციის პრევენციის ღონისძიებებში მონაწილეობა;
20.2.5. ბულინგის, ძალადობის, დისკრიმინაციისა და სხვა რისკების პრევენციისა და რეაგირების პროცესებში მონაწილეობა;
20.2.6. საჭიროების შემთხვევაში ადმინისტრაციისთვის რეკომენდაციების მიწოდება და შესაბამის სპეციალისტთან მიმართვის შეთავაზება;
20.2.7. პროფესიული კონფიდენციალურობის, მოსწავლის ღირსებისა და პერსონალური მონაცემების დაცვის პრინციპების დაცვა.
20.3. ფსიქოლოგი ადგენს სამუშაო გეგმას, აწარმოებს საქმიანობისთვის აუცილებელ დოკუმენტაციას და ანგარიშვალდებულია დირექტორის წინაშე.
20.4. სკოლის ფსიქოლოგის საკვალიფიკაციო მოთხოვნებია: უმაღლესი განათლება ფსიქოლოგიის მიმართულებით; ბავშვებთან ან მოზარდებთან ფსიქოლოგიური, საკონსულტაციო ან განმავითარებელი მუშაობის გამოცდილება; ბავშვისა და მოზარდის ასაკობრივი, ემოციური, ქცევითი და სოციალური განვითარების თავისებურებების ცოდნა; მოსწავლეთა ფსიქოემოციური, ადაპტაციური და ურთიერთობის საჭიროებების იდენტიფიცირების უნარი;  მოსწავლეებთან ინდივიდუალური და ჯგუფური საკონსულტაციო და განმავითარებელი მუშაობის წარმართვის უნარი საკუთარი პროფესიული კომპეტენციის ფარგლებში; ბულინგის, ძალადობის, დისკრიმინაციის, კონფლიქტისა და სხვა ფსიქოსოციალური რისკების პრევენციისა და შესაბამის რეაგირების მექანიზმების ცოდნა;მოსწავლის საჭიროებების შესაბამისად მშობლებთან, მასწავლებლებთან, კლასის დამრიგებლებთან, ადმინისტრაციასა და შესაბამის სპეციალისტებთან თანამშრომლობის უნარი;

მუხლი 21. IT მენეჯერი
21.1. IT მენეჯერი უზრუნველყოფს სკოლის საინფორმაციო ტექნოლოგიური ინფრასტრუქტურისა და ციფრული სისტემების გამართულ ფუნქციონირებას.
21.2. IT მენეჯერის ფუნქციებია:
21.2.1. კომპიუტერული ტექნიკის, ქსელის, პრინტერების, პროექტორებისა და სხვა ციფრული რესურსების გამართული მუშაობის უზრუნველყოფა;
21.2.2. ელექტრონული პლატფორმების, მონაცემთა ბაზებისა და პროგრამული სისტემების ტექნიკური მხარდაჭერა;
21.2.3. სკოლის ვებგვერდისა და ციფრული კომუნიკაციის არხების ტექნიკური მხარდაჭერა საკუთარი კომპეტენციის ფარგლებში;
21.2.4. პერსონალისა და მოსწავლეებისთვის ტექნიკური დახმარებისა და ინსტრუქციების მიწოდება;
21.2.5. ტექნიკური ხარვეზების დროული იდენტიფიცირება, აღმოფხვრა ან შესაბამისი მომსახურების ორგანიზება;
21.2.6. მონაცემთა უსაფრთხოების, წვდომის მართვისა და სარეზერვო ასლების შექმნის ძირითად პროცესებში მონაწილეობა;
21.2.7. ციფრული რესურსების ეფექტიანი და უსაფრთხო გამოყენების ხელშეწყობა სასწავლო და ადმინისტრაციულ პროცესებში.
21.3 საკვალიფიკაციო მოთხოვნებია: უმაღლესი განათლება ინფორმაციული ტექნოლოგიების, კომპიუტერული მეცნიერების ან მონათესავე მიმართულებით. სასურველია IT სფეროში მუშაობის არანაკლებ 2–3 წლიანი გამოცდილება (საგანმანათლებლო დაწესებულებაში მუშაობის გამოცდილება ჩაითვლება უპირატესობად). კომპიუტერული ქსელების, ოპერაციული სისტემების (Windows/Linux), სერვერების, მონაცემთა უსაფრთხოებისა და სარეზერვო კოპირების პრინციპების ცოდნა. კომპიუტერული ტექნიკის, პერიფერიული მოწყობილობებისა და პროგრამული უზრუნველყოფის ინსტალაციის, კონფიგურაციისა და ტექნიკური მხარდაჭერის უნარი. ინფორმაციული უსაფრთხოების ძირითადი სტანდარტებისა და პერსონალური მონაცემების დაცვის პრინციპების ცოდნა. Bottom of Form

თავი VII. ტექნიკური და სამეურნეო ჯგუფი
მუხლი 22. დამლაგებელი
22.1. სკოლის დამლაგებლის ფუნქციებია:
22.1.1.გამოცხადდეს სკოლაში სასწავლო პროცესის დაწყებამდე 30 წუთით ადრე (გაანიავოს საკლასო ოთახები);
22.1.2.დაიცვას სისუფთავე სასწავლო პროცესის მიმდინარეობისას, როგორც დერეფანში, ასევე სველ წერტილებში;
22.1.3.ყოველდღიურად დაასუფთაოს სასკოლო სივრცეები:
22.1.4.ყოველდღიურად დაალაგოს სასკოლო სივრცეები სველი წესით;
22.1.5.გაკვეთილების მიმდინარეობისას შესვენების დაწყებამდე უზრუნველყოს სკოლის დერეფნების, დასუფთავება და განიავება;
22.1.6. უზრუნველყოს სანიტარული კვანძის მოპირკეთებული ზედაპირების, უნიტაზების,ხელსაბანი ნიჟარების რეცხვა და დეზინფიცირება, დაბინძურების შესაბამისად,მაგრამ  არანაკლებ  დღეში  2-ჯერ;  (სასწავლო	პროცესის მიმდინარეობისას მინიმუმ ერთხელ და საგაკვეთილო პროცესის დასრულებისას);
22.1.7. უზრუნველყოს საკლასო ოთახების და სხვა სასწავლო და დამხმარე ოთახების დალაგება საგაკვეთილო პროცესის დამთავრების შემდეგ;
22.1.8. უზრუნველყოს მტვრის გადაწმენდა სკამებიდან, მაგიდების (ლაქებისა და წებოვანი სუბსტანციების (საღეჭი რეზინი, პლასტილინი და სხვ. მოცილება), ტუმბოების, თაროების, კარადების,  ფანჯრის  რაფების  და  სხვა,  არაუმეტეს 3მ-ის სიმაღლეზე არსებული ზედაპირებიდან;
22.1.9. უზრუნველყოს ავეჯისა და ფერადი ლითონისაგან დამზადებული ინტერიერის ელემენტების გაპრიალება;
22.1.10. უზრუნველყოს კერამიკული ფილებით, ხით მოპირკეთებული იატაკის წმენდა;
22.2. უზრუნველყოს სანაგვე ურნებიდან ნარჩენების გატანა, ჩასაფენის შეცვლა, რეცხვა და დეზინფიცირება;
22.2.1.უზრუნველყოს ერთჯერადი ხელსახოცებისა თუ სხვა ჰიგიენური ნარჩენებისთვის დახურულ კონტეინერებში ერთჯერადი პლასტიკური პაკეტის განთავსება და ჰიგიენური ნარჩენების სკოლის ტერიტორიიდან დროული და უსაფრთხო გატანა;
22.2.2.კედლების პოლირება/გაპრიალება სპეციალური საშუალებებით;
22.2.3.უზრუნველყოს სარკეებისა და შუშის ზედაპირების წმენდა;
22.2.3.უზრუნველყოს კარის ბლოკების, კიბის უჯრედებისა და ბაქნების დასუფთავება;
22.2.4. უზრუნველყოს კარის სახელურების, კიბის მოაჯირებისა და ყველა სხვა იმ ზედაპირის წმენდა, რასაც ხშირად ეხებიან ხელით;
22.2.5. უზრუნველყოს დასალაგებელი ინვენტარის რეცხვა და მომზადება შემდეგი სამუშაო დღისთვის;
22.2.6. განსაკუთრებულ შემთხვევებში, სკოლის ექიმის ზედამხედველობით სკოლაში ჩაატაროს სადეზინფექციო, სადერატიზაციო სამუშაოები;
22.2.7. ზემოთაღნიშნული სამუშაოები განახორციელოს უსაფრთხოების ნორმების სრული დაცვით და გამოიყენოს ერთჯერადი ხელთათმანი, ხალათი/სპეციალური წინსაფარი.
22.3. დამლაგებლის საკვალიფიკაციო მოთხოვნებია:
22.3.1.მსგავს პოზიციაზე მუშაობის არანაკლებ 1 წლიანი გამოცდილება.
22.3.2.დამლაგებლის	არყოფნის	შემთხვევაში	მის	ფუნქციებს	შეასრულებს	მეორე დამლაგებელი.
მუხლი 23. მზარეული
23.1ფუნქციები და მოვალეობები
23.1.1ყოველდღიურად  უზრუნველყოფს მოსწავლეთა და თანამშრომლებისთვის განკუთვნილი საკვების მომზადებას დადგენილი მენიუს მიხედვით.
   23.1.2 იცავს სანიტარულ-ჰიგიენურ წესებსა და სასურსათო უსაფრთხოების სტანდარტებს.
   23.1.3 იცავს პროდუქტის სწორ შენახვას, გადამუშავებას და მომზადების ვადებს.
23.1.4 ამზადებს საჭმელს კვებითი ღირებულების, ასაკობრივი ნორმებისა და სპეციალური მოთხოვნების (ალერგია,    დიეტა) გათვალისწინებით.
   23.1.5 ასუფთავებს სამზარეულოს, ინვენტარსა და სამუშაო ზედაპირებს ყოველი სამუშაო პროცესის შემდეგ.
   23.1.6 აკონტროლებს პროდუქტების რაოდენობას და პასუხისმგებელია მათი მიზნობრივი გამოყენებისათვის
 23.2. მზარეულის საკვალიფიკაციო მოთხოვნებია: პროფესიული განათლება ან შესაბამისი პროფესიული მომზადება კულინარიის მიმართულებით;  მზარეულად მუშაობის არანაკლებ ერთწლიანი გამოცდილება; საკვების მომზადების ტექნოლოგიის, პროდუქტის შენახვის, დამუშავებისა და გამოყენების წესების ცოდნა;  სანიტარიულ-ჰიგიენური წესებისა და სურსათის უვნებლობის ძირითადი მოთხოვნების ცოდნა და დაცვა;  ასაკობრივი კვების ნორმების, სპეციალური კვებითი საჭიროებების, ალერგენებისა და დიეტური მოთხოვნების გათვალისწინების უნარი; პასუხისმგებლობის მაღალი ხარისხი, ორგანიზებულობა, სისუფთავის დაცვა და გუნდური მუშაობის უნარი.
თავი VIII. შრომითი ურთიერთობის ზოგადი ნორმები
მუხლი 24. თანამდებობრივი პოზიციები და შრომითი ურთიერთობები
24.1. სკოლაში არსებული თანამდებობრივი პოზიციები განისაზღვრება დირექტორის მიერ დამტკიცებული ორგანიზაციული სტრუქტურისა და საშტატო განრიგის შესაბამისად.
24.2. სკოლაში შრომითი ურთიერთობები რეგულირდება საქართველოს შრომის კანონმდებლობით, ინდივიდუალური შრომითი ხელშეკრულებით, წინამდებარე დებულებით, შინაგანაწესით, ეთიკისა და ქცევის კოდექსებით, სამუშაო აღწერილობითა და დირექტორის სამართლებრივი აქტებით.
24.2. 24.3. შინაგანაწესი წარმოადგენს დასაქმებულთან გაფორმებული შრომითი ხელშეკრულების განუყოფელ ნაწილს და დეტალურად არეგულირებს სამუშაო და დასვენების დროს, სამუშაო დროის აღრიცხვას, ანაზღაურებას, შვებულებებს, შრომის პირობებს, წახალისებას, დისციპლინურ და მატერიალურ პასუხისმგებლობას, საჩივრების განხილვას, უსაფრთხოებასა და სასწავლო პროცესთან დაკავშირებულ სხვა ყოველდღიურ წესებს.
24.4. წინამდებარე დებულება განსაზღვრავს სკოლის სტრუქტურასა და ძირითად უფლებამოსილებებს; შინაგანაწესი – ყოველდღიური შრომითი და სასკოლო დისციპლინის წესებს; ხოლო „სტრუქტურული ერთეულების ფუნქციებისა და პასუხისმგებლობების გადანაწილების წესი“ – ფუნქციების ოპერაციულ განაწილებას, კოორდინაციასა და ანგარიშვალდებულებას.
24.5. დასაქმებული ვალდებულია:
24.5.1. კეთილსინდისიერად შეასრულოს კანონმდებლობით, შრომითი ხელშეკრულებითა და სკოლის შიდა დოკუმენტებით განსაზღვრული ფუნქციები და პასუხისმგებელი იყოს მათი დროული და ხარისხიანი შესრულებისთვის;
24.5.2. იზრუნოს სკოლის განვითარებაზე, თანამშრომლობაზე, ხარისხის გაუმჯობესებასა და სასკოლო საზოგადოების კეთილდღეობაზე;
24.5.3. გაუფრთხილდეს სკოლის ქონებას, მიზნობრივად გამოიყენოს რესურსები და დაიცვას შრომის, სახანძრო, სანიტარიულ-ჰიგიენური და საზოგადოებრივი უსაფრთხოების წესები;
24.5.4. კანონმდებლობითა და შინაგანაწესით დადგენილი წესით აანაზღაუროს მის მიერ სკოლისათვის მიყენებული მატერიალური ზიანი;
24.5.5. დაიცვას მოსწავლეთა, მშობელთა, თანამშრომელთა და სხვა პირთა პერსონალური მონაცემები და კონფიდენციალური ინფორმაცია;
24.5.6. დროულად მიაწოდოს უშუალო ხელმძღვანელს საქმიანობისთვის მნიშვნელოვანი ინფორმაცია, ითანამშრომლოს სხვა სტრუქტურულ ერთეულებთან და დაესწროს უფლებამოსილი პირის მიერ ორგანიზებულ სამუშაო შეხვედრებს, გარდა საპატიო მიზეზისა;
24.6. თანამშრომლის კონკრეტული ფუნქციები და შესრულების ინდიკატორები შესაძლებელია დაზუსტდეს სამუშაო აღწერილობით, ინდივიდუალური ხელშეკრულებით ან წერილობითი შეთანხმებით, რომელიც არ უნდა ეწინააღმდეგებოდეს ამ დებულებასა და სკოლის სხვა შიდა აქტებს.
24.7. საგანმანათლებლო და ორგანიზაციული საჭიროებებიდან გამომდინარე, საშტატო განრიგით გათვალისწინებული თანამშრომლების გარდა, სკოლაში შესაძლებელია პირის დროებით დასაქმება დირექტორის გადაწყვეტილებით. პოზიცია, სამუშაო, ანაზღაურება, პასუხისმგებლობა და სხვა პირობები განისაზღვრება წერილობითი ხელშეკრულებით.
მუხლი 25. კოორდინაცია, მონიტორინგი და ანგარიშვალდებულება
25.1. დირექტორი უზრუნველყოფს ყველა სტრუქტურული ერთეულის საერთო კოორდინაციას; დირექტორის მოადგილე კოორდინაციას უწევს სასწავლო პროცესთან დაკავშირებულ საკითხებს, მათ შორის პედაგოგიურ საბჭოსა და საგნობრივ კათედრებთან თანამშრომლობას; ადმინისტრაციული რგოლი უზრუნველყოფს დოკუმენტურ, ორგანიზაციულ და საკომუნიკაციო კოორდინაციას.
25.2. ყველა სტრუქტურული ერთეული და თანამშრომელი ანგარიშვალდებულია სკოლის დირექტორის წინაშე საკუთარი ფუნქციებისა და მოვალეობების შესრულებაზე. დირექტორი უფლებამოსილია საჭიროებისამებრ მოითხოვოს ზეპირი ან წერილობითი ინფორმაცია, ანგარიში, მონაცემი ან შესრულების დამადასტურებელი დოკუმენტი.
25.3. სტრუქტურულ ერთეულებსა და თანამშრომლებს შორის ურთიერთობა ეფუძნება თანამშრომლობას, ინფორმაციის დროულ გაცვლას, პროფესიული კომპეტენციის პატივისცემას, პასუხისმგებლობის მკაფიო განაწილებასა და სკოლის საერთო მიზნებზე ორიენტირებულ მუშაობას.
თავი IX. სკოლის ქონება, საფინანსო-ეკონომიკური საქმიანობა, დაფინანსება და სახელმწიფო კონტროლი
მუხლი 26. სკოლის ქონება
26.1.დასახული მიზნებისა და დაკისრებული ფუნქციების განსახორციელებლად სკოლას გააჩნია შესაბამისი ქონება.
26.2. სკოლა უფლებამოსილია განახორციელოს კანონით აუკრძალავი ნებისმიერი საქმიანობა სკოლის მიზნებისა და ამოცანების გათვალისწინებით, საკუთარი ინტერესების შესაბამისად.
[bookmark: მუხლი_27._საფინანსო–ეკონომიკური_საქმიანო]მუხლი 27. საფინანსო–ეკონომიკური საქმიანობა
27.1. სკოლის დაფინანსების წყაროა:
ა)ბიუჯეტიდან გამოყოფილი ერთ მოსწავლეზე გათვლილი ვაუჩერული დაფინანსება;
ბ)სკოლის მოსწავლეთა მშობლებთან (კანონიერ წარმომადგენელთან) დადებული ხელშეკრულების საფუძველზე სწავლის გადასახადი;
გ) შემოწირულობები;
დ) საქართველოს კანონმდებლობით ნებადართული სხვა შემოსავლები.
27.2.სკოლას უფლება აქვს მოიზიდოს საქართველოს კანონმდებლობით ნებადართული სხვა ფინანსური სახსრები, მათ შორის, მიიღოს შემოსავალი ეკონომიკური საქმიანობით, თუ ეს საქმიანობა არ ახდენს მავნე ზეგავლენას მოსწავლეთა ფიზიკურ და ზნეობრივ განვითარებაზე.მიღებული სახსრები კანონმდებლობის შესაბამისად ხმარდება მხოლოდ სკოლის მიზნებისა და ფუნქციების განხორციელებას.სახსრებისა და შემოსავლების გამოყენება რამე სხვა მიზნით აკრძალულია.
27.3. დირექტორი თანხებს განკარგავს სკოლის ბიუჯეტის მიხედვით.
27.4. სკოლის წლიურ ბალანსს ამოწმებს დამფუძნებელი, ან მის მიერ დანიშნული დამოუკიდებელი აუდიტი.
[bookmark: მუხლი_28._სახელმწიფო_კონტროლი]მუხლი 28. სახელმწიფო კონტროლი
28.1. სკოლა ექვემდებარება სახელმწიფო კონტროლს.
28.2. კონტროლი ხორციელდება საქართველოს კანონმდებლობით გათვალისწინებული წესით. სკოლის სახელმწიფო კონტროლი ხორციელდება შემდეგი ფორმებით:
ა)საგანმანათლებლო პროგრამების შესრულებაზე სახელმწიფო კონტროლი; 
ბ) საფინანსო ეკონომიურ საქმიანობაზე კონტროლი;
გ) განხორციელებული საქმიანობის კანონიერების კონტროლი.
28.3.სკოლა ვალდებულია დადგენილი წესით აწარმოოს საფინანსო-ეკონომიური საქმიანობის აღრიცხვა-ანგარიშება, შეადგინოს ყოველწლიური ბალანსი.
28.4. განათლების სისტემის მართვის ორგანოები უფლებამოსილნი არიან წერილობით, დასაბუთებული აუცილებლობის შემთხვევაში შეისწავლონ სკოლაში სასწავლო პროცესის ორგანიზება და მიმდინარეობა.
28.5.სკოლა ვალდებულია, განათლების სისტემის მართვის ორგანოებს მოთხოვნისთანავე წარუდგინოს სკოლის საქმიანობასთან დაკავშირებული ნებისმიერი ინფორმაცია და დოკუმენტაცია.
თავი X. სკოლის რეორგანიზაცია და ლიკვიდაცია  და დებულებაში ცვლილებების შეტანა
მუხლი 29. რეორგანიზაცია და ლიკვიდაცია
29.1. სკოლის, როგორც კერძო სამართლის იურიდიული პირის, რეორგანიზაცია და ლიკვიდაცია ხორციელდება საქართველოს მოქმედი კანონმდებლობით განსაზღვრული წესითა და ფორმით.
29.2. სკოლის რეორგანიზაციის ან ლიკვიდაციის შემთხვევაში დამფუძნებელი, მოსწავლეთა მშობლებთან ან კანონიერ წარმომადგენლებთან შეთანხმებით, უზრუნველყოფს მოსწავლეთა სხვა შესაბამის ზოგადსაგანმანათლებლო დაწესებულებაში გადაყვანას.
მუხლი 30. დებულებაში ცვლილებების შეტანა
31.1. სკოლის დებულებას, მასში ცვლილებებსა და დამატებებს შეიმუშავებს და ბრძანებით ამტკიცებს სკოლის დირექტორი.
31.2. ცვლილების პროექტის მომზადებისას მოწმდება მისი შესაბამისობა სკოლის შინაგანაწესთან, „სტრუქტურული ერთეულების ფუნქციებისა და პასუხისმგებლობების გადანაწილების წესთან“, ორგანიზაციულ სტრუქტურასთან, საშტატო განრიგთან, სამუშაო აღწერილობებსა და სხვა შიდა მარეგულირებელ დოკუმენტებთან.
31.3. დებულებაში ცვლილების შეტანისას დირექტორი უზრუნველყოფს დაკავშირებული შიდა დოკუმენტების ერთდროულ ან გონივრულ ვადაში განახლებას, რათა შენარჩუნდეს ტერმინოლოგიური, ფუნქციური და პროცედურული შესაბამისობა.
31.4. დებულება და ცვლილებები ძალაში შედის დირექტორის ბრძანებით განსაზღვრული თარიღიდან და საჯაროდ ხელმისაწვდომია სასკოლო საზოგადოებისთვის.

